**Konzorciumi együttműködési megállapodás**

- Támogatásban részesített projekt megvalósítására -

1. **Preambulum**
   1. A Konzorcium tagjai (a továbbiakban Konzorcium) az Élelmiszeripari Beszállító-fejlesztési Programban ………. projektazonosító számon regisztrált pályázatot nyújtottak be, amelyet a Neumann János Közhasznú Nonprofit Korlátolt Felelősségű Társaság (a továbbiakban: Támogató) a …………. napján kelt, …….. iktatószámú támogató levél szerint támogatásban részesített.
   2. A projekt címe: ………………… (a továbbiakban: Projekt), melynek megvalósítására a Támogató Támogatói Okiratot bocsát ki a „Konzorciumi együttműködési megállapodás pályázat benyújtására” alapján választott, a Konzorcium tagjainak képviseletében eljáró Konzorciumvezetőnek.
   3. A Projekt megvalósítására a Konzorcium tagjai, mint kedvezményezettek az alábbi konzorciumi együttműködési megállapodást (a továbbiakban: Megállapodás) kötik:
2. **Szerződő felek**

A Konzorcium tagjai, a továbbiakban együtt Tagok:

|  |  |
| --- | --- |
| Szervezet neve: |  |
| Székhelye: |  |
| Cégjegyzékszáma: |  |
| Adószáma: |  |
| Aláírásra jogosult képviselője: |  |

|  |  |
| --- | --- |
| Szervezet neve: |  |
| Székhelye: |  |
| Cégjegyzékszáma: |  |
| Adószáma: |  |
| Aláírásra jogosult képviselője: |  |

|  |  |
| --- | --- |
| Szervezet neve: |  |
| Székhelye: |  |
| Cégjegyzékszáma: |  |
| Adószáma: |  |
| Aláírásra jogosult képviselője: |  |

* 1. A Konzorcium Tagjai maguk közül a …………. napján kelt „Konzorciumi együttműködési megállapodás pályázat benyújtására” szerződés alapján a .......... Tagot választották a Konzorcium vezetőjévé (a továbbiakban: Vezető). A Vezető személyét a Tagok jelen Konzorciumi Együttműködési Megállapodással megerősítik.
  2. A Vezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

1. **A Tagok jogai és kötelezettségei**
   1. A Megállapodás aláírásával a Tagok kijelentik, hogy a Támogató által a Vezető részére megküldött Támogatói Okirat rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.
   2. A Megállapodás aláírása kifejezi továbbá a Tagok azon szándékát is, hogy a Projekt megvalósítását követően a Projektben kifejezett fejlesztési célok megvalósítása érdekében a Fejlesztési tervben és a Támogatói Okiratban leírtaknak megfelelően a fenntartási időszakban is együttműködnek.
   3. A Tagok tudomásul veszik, hogy a Projekt megvalósítása során és a Projekt életútja során benyújtásra kerülő szakmai beszámolókat és pénzügyi elszámolásokat a Vezetőn keresztül nyújtják be a Támogató részére.
   4. A Tagok tudomásul veszik, hogy a benyújtott szakmai beszámolók és pénzügyi elszámolások elbírálása során a Támogató – a benyújtó személyétől függetlenül – az egyablakos rendszernek megfelelően kizárólag a Vezetővel tartja a kapcsolatot. A Vezető köteles minden tájékoztatást, észrevételt – így különösen a hiánypótlásra vonatkozó felhívást – az érintett tagnak/tagoknak haladéktalanul továbbküldeni és annak határidőn belüli teljesítéséről gondoskodni.
   5. A Tagok megállapodnak, hogy a Projekt zárásához kapcsolódó záró elszámolást és záró szakmai beszámolót a Vezető részére küldik meg, akit felhatalmaznak arra, hogy a Projekt egészére nézve összeállított és teljes körű záró kifizetési igénylést a Támogató részére nevükben és helyettük benyújtsa.
   6. A Tagok tudomásul veszik, hogy a Projekt megvalósításával kapcsolatos időszakos szakmai beszámolókat és pénzügyi elszámolásokat, záró szakmai beszámolót a záró elszámolással, valamint a fenntartási jelentéseket - a Konzorcium tagjai nevében, a Tagok által nyújtott adatszolgáltatás alapján a Vezető állítja össze, és nyújtja be a Támogató részére.
   7. A Vezető az általa tett nyilatkozat megtétele előtt biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató jogszabályban vagy Támogatói Okiratban meghatározott határidőben megkapja.
   8. Amennyiben a Támogatói Okirat módosítása válik szükségessé, a módosítási kérelem Támogatóhoz történő benyújtását megelőzően a Tagok egyeztetni kötelesek egymással. A Vezető köteles biztosítani, hogy a Tagok a Támogató által küldött Támogatói Okirat módosításának tervezetét megismerjék és elfogadják.
   9. A Vezető a Megállapodás aláírásával kötelezettséget vállal arra, hogy a Támogatóval megkötött Támogatói Okirat eredeti példányait és annak esetleges módosításait a Támogatói Okirat aláírt példányainak kézhezvételét követő 5 munkanapon belül megküldi a Tagoknak.
   10. A Tagok a Projekt megvalósítása során kötelesek együttműködni, egymás - a Megállapodásban, illetve a Projektben vállalt - kötelezettségeinek teljesítését elősegíteni, a teljesítéshez szükséges minden információt megadni.
   11. A konzorcium minden egyes Tagja az egymás közötti viszonyban felelősséggel tartozik a Támogatói Okiratban meghatározott, általa megvalósítandó projektrész szerződésszerű teljesítéséért.
   12. Amennyiben a 8. A tagok egyéb megállapodásai cím alatt a felek szigorúbb rendelkezéseket nem rögzítenek, a Vezető kötelezi magát arra, hogy amennyiben a Projekt megvalósításával kapcsolatban a Támogatóval, és a Projekt megvalósításának ellenőrzésére jogszabály és a Támogatói Okirat alapján jogosult szervekkel bármilyen információt közöl, arról a Tagokat tájékoztatja.
   13. A Tagok kötelesek haladéktalanul tájékoztatni a Vezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja. E tájékoztatást a Vezető haladéktalanul közli a Támogatóval.
   14. Amennyiben a Támogató a Projekttel kapcsolatban tájékoztatást kér a Vezetőtől, a Vezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Vezető a Támogató által megszabott határidőben a kért tájékoztatást megadhassa.
   15. A Projekt megvalósítása érdekében a Tagok az alábbi feladatok megvalósítását vállalják a Fejlesztési tervvel összhangban[[1]](#footnote-1):

|  | **Tag neve** | **Feladat** | **A feladatra jutó elszámolható összköltség[[2]](#footnote-2)** | **A feladatra jutó támogatás összege[[3]](#footnote-3)** |
| --- | --- | --- | --- | --- |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| **Összesen** | **-** | **-** |  |  |

* 1. A Tagok között, az egyes feladatokhoz tartozó költség átcsoportosítása csak indokolt esetben, a feladat egyidejű átadásával lehetséges, amelyhez a Támogatói Okirat módosítása szükséges.
  2. A Tagok a Projekt megvalósításához az alábbi saját forrást – mint pénzbeli hozzájárulást – adják, amelyek összesen a Projekt elszámolható költségének … %-át képezik, az alábbi megoszlásban:

|  |  |  |  |  |
| --- | --- | --- | --- | --- |
|  | **Tag neve** | **Saját forrás formája[[4]](#footnote-4)** | **Saját forrás összege** | **Saját forrás százalékos mértéke** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

* 1. A Tagok tudomásul veszik, hogy a támogatási előleget a Támogató közvetlenül utalja át részükre a Támogatói Okiratban rögzített bankszámlájukra.
  2. Amennyiben az esedékes támogatás folyósítását megelőző ellenőrzés alapján megállapítható, hogy a Tagok bármelyikének az adóhatóságok tájékoztatása szerint lejárt esedékességű, meg nem fizetett köztartozása van, Támogató legfeljebb 90 napos határidő kitűzésével felszólítja a Tagot köztartozása rendezésére. A köztartozás rendezéséig a köztartozással érintett Tag részére támogatás nem folyósítható. Ha a Tag köztartozását a kitűzött határidőn belül nem szünteti meg vagy késedelmét nem menti ki, a Támogató jogosult a támogatási összeget visszavonni, a Támogatói Okirat módosítását kezdeményezni vagy a Támogatói Okirattól elállni.
  3. A Konzorcium fenntartása és megfelelő működtetése a Vezető kötelezettsége. Ezen kötelezettség elmulasztásáért a Vezető tartozik felelősséggel. A Konzorcium fenntartása és megfelelő működtetése, valamint a Támogatói Okiratban meghatározott cél elérése érdekében a Vezető összehangolja a Tagok tevékenységét és szervezi a konzorcium munkáját. Ez a rendelkezés nem érinti a Tagoknak a Megállapodás alapján vállalt kötelezettségeinek teljesítését, és az egymással szemben fennálló felelősségét.

1. **Kapcsolattartás**
   1. A Tagok a Megállapodás, valamint a Támogatói Okirat teljesítésének időtartamára kapcsolattartókat jelölnek ki. A kapcsolattartó nevéről, e-mail címéről, telefon számáról a Tagok a Megállapodás aláírását követően 5 munkanapon belül tájékoztatják a Vezetőt. A Vezető a kapcsolattartók nevéről és elérhetőségéről tájékoztatja a Tagokat.
   2. A kijelölt kapcsolattartók havonta legalább egy alkalommal szóbeli egyeztetést tartanak, amelyen áttekintik a Projekt megvalósításának előrehaladásával kapcsolatos teendőket és meghozzák a projekt eredményes végrehajtása érdekében szükséges intézkedéseket. A szóbeli egyeztetést a Vezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Vezető kijelölt kapcsolattartója az egyeztetést követő 5 munkanapon belül megküld a Tagok kijelölt kapcsolattartója részére. Az emlékeztetőt a Támogató bármikor kérheti.
2. **A Konzorcium képviselete** 
   1. A Konzorciumot a Támogató felé a Vezető, más, harmadik személyek felé a Tagok eltérő megállapodása hiányában a Vezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Vezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Vezetőt.
   2. Jelen konzorcium nevében a Vezető által a Támogató irányában tett nyilatkozatok a konzorcium tagjait jogosítják, illetve kötelezik.
   3. A Támogatónak a konzorciummal, illetve annak tagjaival történő kapcsolattartása a Vezetőn keresztül történik.
3. **A tagság megszűnése** 
   1. A Tag a Megállapodás aláírásával megerősíti, hogy a Projekt megvalósításában részt kíván venni, annak megvalósítása során fokozottan együttműködik a többi taggal, és a konzorciumból csak abban az esetben lép ki, ha a Támogatói Okiratban és a Megállapodásban vállalt kötelezettségeinek teljesítésére a Megállapodás aláírását követően, neki fel nem róható okból beállott körülmény folytán nem képes.
   2. A Vezető kilépési szándéka esetén a kilépést megelőzően a Vezetői pozíció átadásának meg kell történnie. A Tagok azonban megállapodhatnak, hogy a konzorcium vezetését az erre irányuló szerződésmódosításban meghatározott időponttól más Tag lássa el.
   3. A tagok felmondással a Konzorciumból kizárhatják azt a Tagot, akinek tevékenysége, működése a projekt megvalósítását akár pénzügyi, akár szakmai szempontból veszélyezteti.
   4. Valamely Tag kilépése, kizárása vagy jogutód nélküli megszűnése nem eredményezi a Megállapodás és a konzorcium megszűnését, kivéve, ha ennek következtében a Tagok a Támogatói Okiratban és a Megállapodásban vállalt kötelezettségeik teljesítésére nem képesek, és emiatt a Támogatói Okirattól elállnak.
   5. Ha a konzorciumból kilépő, kizárt vagy jogutód nélkül megszűnő Tag által vállalt kötelezettségeket a konzorciumban maradó Tagok nem tudják teljesíteni, új tag bevonásra tehetnek javaslatot a Támogatónak. A belépő Tag csak olyan szervezet, illetve személy lehet, amely, illetve aki megfelel a pályázati kiírásban foglalt követelményeknek.
   6. A Tag kilépése, illetve kizárása esetén köteles egyeztetést kezdeményezni a Vezetővel a Projekt céljának elérése érdekében. A Konzorciumból kiváló Tag köteles a Konzorcium Vezetőjének a kiválás időpontjától számított 10 napon belül a rábízott anyagi eszközökkel és a Projekt kapcsán felmerült költségekkel hiánytalanul, tételesen, írásban elszámolni, valamint az általa elvégzett tevékenységről és az elvállalt, de a kiválásáig el nem végzett tevékenységekről beszámolni. A Megállapodás keretében használatba kapott vagyontárgyat Köteles a Vezetőnek haladéktalanul, ellenszolgáltatás nélkül visszaszolgáltatni. A feladat átadás-átvételéről, a beszerzett vagyontárgyakról és a fennálló pénzügyi kötelezettségekről jegyzőkönyvet kell készíteni, amelyet a Vezető, a kilépő tag és a feladat-átvétellel érintett Tag ír alá.
   7. A konzorciumból kilépő Tagot a kiválást követően is, a Támogatói Okirat megszűnéséig terheli a Támogatói Okiratban meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás kötelezettsége.
   8. A 6.1-6.7 pontban foglalt jogok gyakorlása a Megállapodás módosítását igényli. A 6.1-6.6 pontban foglalt jogok gyakorlásához a Támogató hozzájárulása szükséges. A hozzájárulást a Támogatói Okiratban a Támogatói Okirat kedvezményezett általi módosítására előírt szabályok szerint kell kérelmezni a Támogatótól. A 6.1-6.5 pontban foglaltak miatti módosítás esetén a Támogatói Okiratot is módosítani kell.
4. **A Megállapodás megszűnése és módosítása**
   1. A Megállapodás a Támogatói Okirat elválaszthatatlan részét képezi.
   2. A Megállapodás megszűnik, ha a tagok száma egy Tagra csökken, kivéve, ha a kilépő, kizárt vagy jogutód nélkül megszűnő tag pótlására irányuló kérelmet nyújt be a Tagok létszámában történő változás bekövetkeztétől számított 8 napon belül a konzorcium és azt a Támogató jóváhagyja.
   3. A Megállapodás csak írásban módosítható, melyhez a Támogató hozzájárulása szükséges.
   4. A tagok adataiban bekövetkezett változások (pl.: székhely, bankszámlaszám) nem igénylik a Megállapodás módosítását. Az adatok változásáról a Tagok haladéktalanul értesítik a Vezetőt. A Vezető ezekről a változásokról írásban, a szükséges alátámasztó dokumentumok benyújtásával legkésőbb a változással érintett tag tudomásszerzésétől számított 8 napon belül értesíti a Támogatót.
   5. A jogviszonyra és a Projekt megvalósítási kötelezettségére való tekintettel a Tagok a rendes felmondás jogát kizárják.
5. **A tagok egyéb megállapodásai**
6. **Záró rendelkezések**
   1. A Megállapodás … oldalon és …. db eredeti példányban készült.
   2. A Megállapodás hatályba lépésének napja megegyezik Megállapodás aláírásának napjával. A Vezető a Megállapodás hatályba lépését követően a Megállapodás egy eredeti példányát a Támogatói Okirat kiállításához megküldi a Támogató részére.
   3. A Megállapodásban nem szabályozott kérdésekben a vonatkozó magyar jogszabályok rendelkezései az irányadók.
   4. A Tagok képviseletében aláíró személyek kijelentik és cégkivonatukkal, valamint aláírási címpéldányaikkal igazolják, hogy társasági dokumentumaik, alapján a Megállapodás 2. pontjában feltüntetettek szerint jogosultak a Tag képviseletére, továbbá ennek alapján a Megállapodás megkötésére és aláírására.
   5. A Megállapodáshoz kapcsolódó jogviták esetére a Tagok a …………………….. Bíróság, illetve értékhatártól függően a ………………………… Bíróság illetékességét kötik ki.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

Kelt: ………*(helység)*, ………. év ………. hó ………. nap

|  |  |
| --- | --- |
| ………………………………..  *(Név)*  *(Szervezet)*  Konzorciumvezető  cégszerű aláírása | ………………………………..  *(Név)*  *(Szervezet)*  Konzorciumi tag 1)  cégszerű aláírása |
|  | ………………………………..  *(Név)*  *(Szervezet)*  Konzorciumi tag 3)  cégszerű aláírása |

1. A sorok szükség esetén bővíthetők. [↑](#footnote-ref-1)
2. Az egyes tagok által vállalt feladatok elszámolható összköltsége meg kell, egyezzen az adott tag részletes Költségtervében feltüntetett elszámolható költségek mindösszesen értékével. [↑](#footnote-ref-2)
3. Az egyes tagok által az egyes tevékenységek vonatkozásában összesen igényelhető maximális támogatás összege meg kell, egyezzen a támogatási szerződésben az adott tag vonatkozásában megjelölt maximális támogatási összeggel. [↑](#footnote-ref-3)
4. Tag elszámolható hozzájárulása, partner hozzájárulása, bankhitel, vagy egyéb, saját forrás kiegészítő támogatás [↑](#footnote-ref-4)